**ROMÂNIA
JUDEȚUL SUCEAVA
MUNICIPIUL CÂMPULUNG MOLDOVENESC
CONSILIUL LOCAL**

**HOTĂRÂREA NR. 154**

**din 27 decembrie 2022**

**pentru modificarea şi completarea articolului 9 din Anexa la Hotărârea**

**Consiliului Local al municipiului Câmpulung Moldovenesc nr. 104/26.08.2021 privind aprobarea Regulamentului de organizare și funcționare al Clubului Sportiv Municipal „Rarăul” Câmpulung Moldovenesc**

Consiliul Local al municipiului Câmpulung Moldovenesc, întrunit în şedinţa ordinară din data de 27 decembrie 2022;

Având în vedere:

 -Referatul de aprobare al primarului municipiului Câmpulung Moldovenesc, înregistrat la nr. 41619 din 09.12.2022;

 -Solicitarea Clubului Sportiv Municipal „Rarăul” Câmpulung Moldovenesc nr. 1343/07.12.2022, înregistrată la nr. 41203/07.12.2022;

 -Raportul de specialitate al Direcției economice din cadrul primăriei municipiului Câmpulung Moldovenesc, înregistrat la nr. 41620 din 09.12.2022;

 -Raportul de specialitate al Compartimentului juridic din cadrul primăriei municipiului Câmpulung Moldovenesc, înregistrat la nr. 41621 din 09.12.2022;

 -Avizul Comisiei de specialitate a Consiliului Local;

 -Art. 29 alin. (1) şi alin. (2) din Legea educației fizice și sportului nr. 69/2000, cu modificările și completările ulterioare;

În temeiul art. 129 alin (2) lit. a) şi lit. d) şi alin. (7) lit. f) din Ordonanța de urgență a Guvernului nr. 57/2019 privind Codul administrativ, cu modificările şi completările ulterioare,

**HOTĂRĂȘTE**:

**Art.I.**Articolului 9 din Anexa la Hotărârea Consiliului Local al municipiului Câmpulung Moldovenesc nr. 104/26.08.2021 privind aprobarea Regulamentului de organizare și funcționare al Clubului Sportiv Municipal „Rarăul” Câmpulung Moldovenesc se modifică şi se completează după cum urmează:

 1.Alineatul 4 al articolului 9 din Anexa la Hotărârea Consiliului Local al municipiului Câmpulung Moldovenesc nr. 104/26.08.2021 se completează şi va avea următorul cuprins:

 „(4) Secțiile pe ramuri şi discipline sportive sunt:

 -secția sportivă atletism;

 -secția sportivă arte martiale;

 -secția sportivă dans sportiv;

 -secția sportivă schi;

 -secția sportivă şah;

 -secţia sportivă fotbal;

 -secţia sportivă tenis de câmp;

 -secţia sportivă rugby;

 -secţia sportivă motociclism”.

2.Alineatul 5 al articolului 9 din Anexa la Hotărârea Consiliului Local al municipiului Câmpulung Moldovenesc nr. 104/26.08.2021 se modifică şi va avea următorul cuprins:

 „(5)Antrenorii care se ocupă de secţiile Clubului Sportiv Municipal „Rarăul” realizează selecția, pregătirea și participarea la competițiile interne şi internaţionale.”

3.După alineatul (5) al articolului 9 din Anexa la Hotărârea Consiliului Local al municipiului Câmpulung Moldovenesc nr. 104/26.08.2021 se introduce un nou alineat, alineatul (6), care va avea următorul cuprins:

 „(6)Antrenorii care coordonează activitatea secţiilor Clubului Sportiv Municipal „Rarăul” pot fi angajaţi cu contract individual de muncă sau contract de activitate sportivă, în condiţiile legii. Sportivii de performanţă şi sportivii de înaltă performanţă pot încheia cu Clubului Sportiv Municipal „Rarăul” contracte de activitate sportivă, în condiţiile legii.”

**Art.II.**Primarul municipiului Câmpulung Moldovenesc, prin aparatul de specialitate şi Clubului Sportiv Municipal „Rarăul” Câmpulung Moldovenesc vor duce la îndeplinire prevederile prezentei hotărâri.

|  |  |  |
| --- | --- | --- |
|  **PREŞEDINTE DE ŞEDINŢǍ,****Boicu Bogdan - Nicolae** |  | **Contrasemnează:****SECRETAR GENERAL****AL MUNICIPIULUI****Erhan Rodica** |